Yevropa Ittifoqi mamlakatlari Xalqaro valyuta fondi rahbarligiga yangi nomzodni ko‘rsatdi

Yevropa Ittifoqi mamlakatlari vakillari Xalqaro valyuta fondi (XVF)ning yangi boshqaruvchi direktori sifatida Bolgariya vakili Kristalina Georgiyevani tanladi, deb xabar bermoqda “TASS”.

Saylovlar elektron pochta orqali Fransiya moliya idorasining umumiy nazorati ostida o‘tkazilgan.
Xalqaro valyuta fondi direktori Kristin Lagard o‘z lavozimidan 12-sentabrda rasman ketishi ma’lum bo‘lgan edi. Uning ketishi avvalroq Yevropa Markaziy banki (ECB) rahbarligiga nomzod sifatida ko'rsatilishi bilan bog‘liq.
Lagard ushbu lavozimni 2011-yilning iyulidan boshlab egallab kelgan.